ຫວຽດນາມ-ເອີຣົບ ຊຸກຍູ້ການຮ່ວມມື
ຂປລ. ຕາມຂ່າວ ຕ່າງປະເທດ, ວັນທີ 11 ເດືອນມັງກອນ, ທ່ານ ຫງວຽນທຽນເຢີນ ກຳມະການກົມການ ເມືອງ , ທັງເປັນເລຂາທິການ ນະຄອນໂຮ່ຈີມິງ ໄດ້ພົບປະ ແລະ ເຮັດວຽກຮ່ວມກັບ ເອກອັກ ຄະລັດຖະທູດ ແລະ ບັນດາຜູ້ຕາງໜ້າ ປະເທດສະມາຊິກ ເອີຣົບ (EU) ປະຈຳຫວຽດນາມ ໂດຍແມ່ນ ທ່ານເອກອັກ ຄະລັດຖະທູດ ບູຣໂນ ອັງເກເລັດ ເປັນຫົວໜ້າຝ່າຍ EU ເປັນຫົວໜ້າ ເພື່ອຊອກຫາ ໂອກາດ ໃນການຮ່ວມມື ໃນໄລຍະຕໍ່ໜ້າ ແລະ ສະແດງຄວາມຂອບໃຈ ຕໍ່ການປະກອບສ່ວນ ຂອງບັນດາ ເອກອັກຄະ ລັດຖະທູດ ກ່ຽວກັບການ ພົວພັນ ລະຫວ່າງ ຫວຽດນາມ-ບັນດາປະເທດ EU, ພ້ອມກັນນັ້ນ ໄດ້ຢືນຢັນວ່າ ການພົວພັນ ດັ່ງກ່າວ ຖືເປັນຊັບສົມບັດ ອັນລ້ຳຄ່າ ສຳລັບ ຫວຽດນາມ ແລະ ແຕ່ລະສະມາຊິກຂອງ EU. ຂະນະດຽວກັນນັ້ນ ທ່ານ ຫງວຽນທຽນເຢີນ ໄດ້ຮຽກຮ້ອງປະເທດຕ່າງໆໃນ EU ໃຫ້ເຂົ້າມາລົງທືນ ດ້ານພື້ນຖານ ໂຄງລ່າງເປັນຕົ້ນ ການກໍ່ສ້າງ ສອງເສັ້ນທາງ ວົງແຫວນ; ເສັ້ນທາງລົດໄຟ, ລົດໄຟໃຕ້ດິນ ແລະ ອື່ນໆ ເພື່ອຫລຸດຜ່ອນ ຄວາມແອອັດ ໃນການຈະລາຈອນ. ທ່ານ ບູຣໂນ ອັງເກເລັດ ກ່າວວ່າ ປີ 2017 ເປັນປີທ່ີ ຫວຽດນາມ ໄດ້ປະສົບຜົນສຳເລັດ ອັນໃຫຍ່ຫລວງ ໃນການຈັດກອງ ປະຊຸມ APEC 2017 ສົ່ງຜົນໃຫ້ ຈັງຫວະການ ພັດທະນາ ເສດຖະກິດ ລະຫວ່າງ ເອີຣົບ ແລະ ຫວຽດນາມ ຈະເລີນເຕີບໃຫຍ່ ຂຶ້ນຢ່າງຕໍ່ເນື່ອງ. ປັດຈຸບັນ, ບັນດາເງື່ອນໄຂ ດ້ານການເງິນ, ອັດຕາດອກເບ້ຍ ຂອງທະນາຄານກາງ ເອີຣົບ ຢູ່ໃນລະດັບຕ່ຳ ຈະຊ່ວຍສົ່ງເສີມ ການລົງທຶນ. ສະນັ້ນ ຫວຽດນາມ ຄວນຈັບເອົາ ໂອກາດນີ້ ຈາກສະຫະພາບ ເອີຣົບ ເພື່ອຮ່ວມກັນພັດທະນາ. ຫວຽດນາມ ແລະ ເອີຣົບມີເປົ້າໝາຍ ຮ່ວມກັນ ຫລາຍດ້ານ ກ່ຽວກັບ ການຊຸກຍູ້ ຂະບວນການ ເຊື່ອມໂຍງສາກົນ, ເປັນເຈົ້າຕົນເອງ ດ້ານທັກສະ, ຄວາມໝັ້ນຄົງ, ການປ້ອງກັນ ແລະ ອື່ນໆ./.
ເນື້ອໃນ: ຂປລ